Priekšlikums Padomes lēmums par nostāju, kas Eiropas Kopienas vārdā jāpieņem attiecībā uz priekšlikumu par Roterdamas konvencijas III pielikuma grozījumiem /* COM/2008/0176 galīgā redakcija - 0075 /0000 */





[pic] | EIROPAS KOPIENU KOMISIJA | Briselē, 10.4.2008 COM(2008) 176 galīgā redakcija 2008/0075 (ACC) Priekšlikums PADOMES LĒMUMS par nostāju, kas Eiropas Kopienas vārdā jāpieņem attiecībā uz priekšlikumu par Roterdamas konvencijas III pielikuma grozījumiem (iesniegusi Komisija) PASKAIDROJUMA RAKSTS 1. Pārtikas un lauksaimniecības organizācijas ( FAO ) un Apvienoto Nāciju Organizācijas Vides programmas ( UNEP ) aizgādībā 1998. gada martā tika noslēgtas sarunas par Konvenciju par iepriekš norunātas piekrišanas procedūru ( PIC ) attiecībā uz dažām bīstamām ķīmiskām vielām un pesticīdiem starptautiskajā tirdzniecībā. 2. Konvenciju varēja parakstīt Ministru diplomātiskajā konferencē, kas notika 1998. gada septembrī Roterdamā. Kopiena to parakstīja 1998. gada 11. septembrī. 3. Roterdamas konvencija ir liels solis dažu bīstamu vielu, tostarp pesticīdu, starptautiskas reglamentācijas virzienā. Konvencijas mērķis ir veicināt tās dalībvalstu kopīgu atbildību un sadarbību bīstamo ķīmisko vielu tirdzniecībā, lai pasargātu cilvēka veselību un vidi no potenciāla kaitējuma un veicinātu šo ķīmisko vielu lietošanu videi nekaitīgā veidā. 4. Kopiena Konvenciju īstenojusi ar Eiropas Parlamenta un Padomes 2003. gada 28. janvāra Regulu (EK) Nr. 304/2003 par bīstamu ķīmisku vielu eksportu un importu[1]. Padome ar 2006. gada 25. septembra Lēmumu 2006/730/EK[2] nolēma Konvenciju apstiprināt Eiropas Kopienas vārdā. 5. Konvencija stājās spēkā 2004. gada 24. februārī. Konvencijas Pušu ceturtā konference ( COP4 ) notiks Romā no 2008. gada 27. līdz 31. oktobrim. Konvencijas Puses ir ne tikai Kopiena, bet arī tās 26 dalībvalstis. 6. Pamatojoties uz ieteikumiem, ko sniegusi Ķīmisko vielu pārskatīšanas komiteja, kas darbojas kā palīgstruktūra COP pārraudzībā, sagaidāms, ka Pušu konferencē tiks pieņemts lēmums par PIC procedūras izmantošanu vēl dažām ķīmiskajām vielām, tās iekļaujot Konvencijas III pielikumā. 7. Šīs trīs vielas, kuras Ķīmisko vielu pārskatīšanas komiteja ieteikusi iekļaut Roterdamas konvencijas III pielikumā, ir krizotilazbests, endosulfāns un tributilalvas savienojumi, par kuriem ar Kopienas tiesību aktiem līdzīgi ierobežojumi jau ir noteikti. Tāpēc Konvencijas Pušu ceturtajā konferencē Komisija ierosina Padomei atbalstīt Kopienas vārdā Konvencijas III pielikuma grozījumus. Priekšlikums lēmumam neietekmē Kopienas budžetu. 2008/0075 (ACC) Priekšlikums PADOMES LĒMUMS par nostāju, kas Eiropas Kopienas vārdā jāpieņem attiecībā uz priekšlikumu par Roterdamas konvencijas III pielikuma grozījumiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu un 175. panta 1. punktu saistībā ar tā 300. panta 2. punkta otro daļu, ņemot vērā Komisijas priekšlikumu[3], tā kā: (1) Eiropas Kopiena ir ratificējusi Roterdamas Konvenciju par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā („Roterdamas konvencija”)[4]. (2) Ar Eiropas Parlamenta un Padomes 2003. gada 28. janvāra Regulu (EK) Nr. 304/2003 par bīstamu ķīmisku vielu eksportu un importu[5] Kopienā īsteno Roterdamas konvenciju. (3) Lai nodrošinātu, ka importētājas valstis var izmantot labumu, ko dod Roterdamas konvencijas radītā aizsardzība, ir nepieciešami un lietderīgi atbalstīt Ķīmisko vielu pārskatīšanas komitejas ieteikumu Roterdamas konvencijas III pielikumā iekļaut krizotilazbestu, endosulfānu un tributilalvas savienojumus. Šīs trīs vielas Kopienā jau ir aizliegtas vai stipri ierobežotas, un tāpēc noteikumi par to eksportu ir stingrāki nekā Roterdamas konvencijā noteiktās prasības. (4) Sagaidāms, ka Roterdamas konvencijas Pušu ceturtā konference ( COP4 ) pieņems lēmumu veikt ierosinātos III pielikuma grozījumus. Kopienai šie grozījumi ir jāatbalsta. (5) Pušu ceturtajā konferencē Kopienai un dalībvalstīm cieši jāsadarbojas, lai panāktu, ka III pielikuma grozījumi ir saderīgi ar Kopienas tiesību aktiem, IR NOLĒMUSI ŠĀDI. Vienīgais pants Roterdamas konvencijas pušu ceturtajā konferencē Kopienas vārdā Komisija atbalsta ierosinātā III pielikuma grozījuma pieņemšanu, lai tajā iekļautu krizotilazbestu, endosulfānu un tributilalvas savienojumus. Briselē, […] Padomes vārdā — priekšsēdētājs [1] OV L 63, 6.3.2003., 1. lpp. [2] OV L 299, 28.10.2006., 23. lpp. [3] OV C […], […], […]. lpp. [4] OV L 299, 28.10.2006., 23. lpp. [5] OV L 63, 6.3.2003., 1. lpp. Regulā jaunākie grozījumi izdarīti ar Komisijas Regulu (EK) Nr. 1376/2007 (OV L 307, 24.11.2007., 14. lpp.).